

Ügyiratszám: ……./2017.

# Előterjesztés

# Balatonföldvár Város Önkormányzat Képviselő-testületének

**2017. december 14-i ülésére**

*Előterjesztést készítette: Köselingné dr. Kovács Zita jegyző*

*Szavazás módja: egyszerű többség/ minősített többség*

*Tárgyalás: nyilvános ülés/zárt ülés*

*Véleményező bizottság: PÜB*

**Tárgy: Megállapodás a Megállapodás Katolikus Egyházközséggel**

**a Kápolna parkban keresztút stációk elhelyezése tárgyában**

***Tisztelt Képviselő-testület!***

**I. rész**

**a./ Előzmények**

A helyi katolikus hívek kezdeményezték, hogy a Petőfi utcai Kápolna mellett, a parkban a keresztút stációk elhelyezésére kerüljön sor. A hívek a stáció elkészíttetését és elhelyezését adományokból, támogatásokból valósítják meg, az önkormányzattól a park mint önkormányzati tulajdonú helyszín térítésmentes rendelkezésre bocsátását kérték.

**b./ az előkészítés során felmerülő vélemények**

A kezdeményezés jól illeszkedik Kápolna és a körülötte lévő park felújításához és várhatóan tovább növeli a területre illetőleg egyházi rendezvényekre érkezők számát.

**c./ a tárgykört érintő jogszabályok**

Nemzeti vagyonról szóló 2011. évi CXCVI tv.

**d./ azon körülmények összefoglalása, amelyek a döntést indokolják**

Helyi keresztény közösség kezdeményezése és a áldozatvállalása a megvalósítás érdekében.

e./ Érintett önkormányzatok álláspontjai

Balatonföldvár önkormányzatán kívül más önkormányzatot nem érint.

**II. rész**

**a./ indoklás nélküli, egyértelműen megfogalmazott határozati javaslat,**

Balatonföldvár Város Önkormányzatának Képviselő-testülete tulajdonosi hozzájárulást ad a Kőröshegyi Római Katolikus Plébánia /Balatonföldvári Egyházközség/ részére a balatonföldvári 1660/2 hrsz-ú, Kápolna parkban történő keresztút stációk elhelyezésére.

A stációk megvalósítását célzó megállapodást az előterjesztés melléklete szerint jóváhagyja. Felhatalmazza a polgármestert a megállapodás aláírására.

**b./ végrehajtásért felelős személy megnevezése**:

Holovits Huba polgármester

**c./ határidő megjelölése** : Tisztelettel:

2018. január 15.

Balatonföldvár, 2017. december 7.

 Holovits Huba s.k.

 Polgármester

**Megállapodás**

amely egyrészről

**Balatonföldvár Város Önkormányzata** (Székhely: 8623 Balatonföldvár Petőfi u. 1. szám, statisztikai szám: 15731364-8411-32114, adószám: 15731364-2-14, képviseli: Holovits Huba Polgármester), a továbbiakban: Önkormányzat)

másrészről a

**Kőröshegyi Római Katolikus Plébánia,( balatonföldvári Egyházközség )** (Székhelye: Kőröshegy József A. u. 1.,  adószám: 19947884114, képviseli:   Varga Péter Plébános)

(a továbbiakban**:** Egyházközség)

együttesen a Felek között jött létre az alulírott helyen és napon az alábbi feltételekkel:

1. **A megállapodás célja**

1. Balatonföldvár Város Önkormányzatának 1/1 arányú tulajdonát képezi a balatonföldvári 1660/2 hrsz. alatt felvett, az ingatlan-nyilvántartásban „kivett közpark” művelési ágú, összesen 14272 m2 alapterületű ingatlan, amely ténylegesen a Balatonföldvár Petőfi Sándor utcai Kápolna parknak felel meg (továbbiakban: Kápolna park). Az ingatlan a Nemzeti vagyonról szóló 2011. évi CXCVI tv. 5.§ alapján helyi önkormányzat tulajdonában álló nemzeti vagyon.
2. Felek célja, hogy a Egyházközség híveinek kezdeményezése alapján az I.1. pont szerinti Kápolna parkban, 14 elemből álló stáció elhelyezésére kerüljön sor összhangban a Magyarország helyi önkormányzatairól szóló 2011. évi CLXXXIX törvény 42. §. 8. pontjában meghatározott köztéri szobor, műalkotás állításának szabályaival.
3. **A megállapodás tárgya**
4. A jelen megállapodás keretében az Egyházközség vállalja a megállapodás mellékletét képező tervek szerinti stáció elemeinek elkészíttetését, engedélyezését és a Kápolna parkban történő elhelyezését.
5. Az Önkormányzat jelen megállapodás keretében vállalja, hogy a Kápolna parkban térítésmentesen területet biztosít a stáció elemeinek elhelyezésére továbbá, hogy az elhelyezést követően a köztéri műalkotásokra vonatkozó szabályok szerint gondoskodik azok karbantartásáról, állagmegóvásáról.
6. **A megállapodás tartalma, a felek jogai, kötelezettségei**
	1. Az Egyházközség jogai, kötelezettségei
		1. Az Egyházközség gondoskodik a stáció terveinek elkészíttetéséről, a szükséges építési engedélyezési, településképi véleményezési eljárás lefolytatásáról.
		2. Az Egyházközség a tervek alapján elkészítteti a stáció elemeit illetőleg az adományozók neveit tartalmazó feliratokat.
		3. Az önkormányzattal előzetesen egyeztetett időpontban gondoskodik a stáció elemeinek Kápolna parkban történő elhelyezéséről és megszenteléséről.
		4. Az Egyházközösség feladata a stáció elkészíttetéséhez és elhelyezéséhez szükséges anyagi eszközök, támogatások, adományok összegyűjtése, a teljes pénzügyi elszámolás bonyolítása.
	2. Az Önkormányzat jogai, kötelezettségei

* + 1. Az Önkormányzat kötelezettséget vállal arra, hogy a stáció elhelyezéshez térítésmentesen biztosítja a területet a Kápolna parkban.

* + 1. A kivitelezést követően az Önkormányzat a nemzeti vagyonról szóló törvény rendelkezéseivel összhangban, el nem idegeníthető törzsvagyonának részeként, a köztéri műalkotásokra vonatkozó szabályok szerint gondoskodik a stáció karbantartásáról, állagmegóvásáról.
1. **Egyéb rendelkezések**
	1. Jelen megállapodás a szerződő felek kölcsönös egyetértésével, kizárólag írásban módosítható vagy egészíthető ki.
	2. Felek a jelen megállapodást határozott időre a stáció kivitelezését követő megszentelésének időpontjáig kötik.
	3. Jelen megállapodás rendes felmondással nem szüntethető meg.
	4. Felek megállapodnak abban, hogy rendkívüli felmondási oknak csak vis maior esetét illetőleg az 1660/2 hrsz-ú ingatlan az önkormányzati tulajdonjogának bármely okból történő megszűnését tekintik.
	5. A Felek rögzítik, hogy a magyar jog szerint jártak el és a megállapodásban nem szabályozott kérdésekben a Polgári Törvénykönyv rendelkezéseit kell alkalmazni.
	6. A Felek a jelen megállapodás teljesítése érdekében egymással folyamatosan együttműködnek, egymást kölcsönösen informálják, az esetlegesen előforduló viták elintézését elsősorban közvetlen tárgyalások útján kísérlik meg.

Az Önkormányzat kapcsolattartója: Holovits Huba polgármester

Tel: 84/540-330, email: pgmh@balatonfoldvar.hu

 Az Egyházközség kapcsolattartója:Varga Péter plébános

 Tel: 30/298-4408 email:peteratya@gmail.com

* 1. Jelen megállapodásban foglaltakat Balatonföldvár Város Önkormányzatának Képviselő-testülete …/2017. (XII.14.) Kt. határozatával jóváhagyta.

A Felek a jelen megállapodást, mint akaratukkal mindenben megegyezőt elolvasás és értelmezés után jóváhagyólag aláírták.

Balatonföldvár, 2017. december 15.

………………………………………. ………………………………………

#  Holovits Huba Varga Péter

#  Polgármester Plébános

**Balatonföldvár Város Önkormányzata Kőröshegyi Római Katolikus Plébánia**







